ವಿಕ್ರಾಂತ್ ರೋಣನ ಅನೌನ್ಸ್ಮೆಂಟ್ಗೆ ಧನ್ಯವಾದ ಹೇಳಿ ಬಿಗ್ಬಾಸ್ ಮಾಹಿತಿ ಬಿಚ್ಚಿಟ್ಟ ಕಿಚ್ಚ ಮೊನ್ನೆಯಷ್ಟೆ ಕಿಚ್ಚ ಸುದೀಪ್ ಅಭಿನಯದ ಬಹುನಿರೀಕ್ಷಿತ ಫ್ಯಾಂಟಮ್ ಸಿನಿಮಾದ ಶೀರ್ಷಿಕೆ ಬದಲಾವಣೆ ಹಾಗೂ ದುಬೈನ ಬುರ್ಜ್ ಖಲೀಫಾದ ಮೇಲೆ ಟೈಟಲ್ ಲೋಗೋ ಲಾಂಚ್ ಮಾಡೋ ಬಗ್ಗೆ ಬಿಗ್ ಅನೌನ್ಸ್ಮೆಂಟ್ ಮಾಡಲಾಗಿತ್ತು. ವಿಕ್ರಾಂತ್ ರೋಣನಾಗಿ ಬದಲಾದ ಫ್ಯಾಂಟಮ್ ಸಿನಿಮಾದ ಟೈಟಲ್ ಪೋಸ್ಟರ್ ಹಾಗೂ ಅನೌನ್ಸ್ಮೆಂಟ್ ಬಗ್ಗೆ ಕಿಚ್ಚನ ಅಭಿಮಾನಿಗಳು ತೋರಿದ ಪ್ರೀತಿಗೆ ಕಿಚ್ಚ ಟ್ವೀಟ್ ಮಾಡುವ ಮೂಲಕ ಧನ್ಯವಾದ ತಿಳಿಸಿದ್ದಾರೆ. ಜೊತೆಗೆ ಈ ವರ್ಷ ನಡೆಯಲಿರುವ ಬಿಗ್ ಬಾಸ್ ಸೀಸನ್ 8ರ ಬ್ಗಗೆಯೂ ಮಾಹಿತಿ ಬಿಚ್ಚಿಟ್ಟಿದ್ದಾರೆ. ಯೆಸ್.. ಲೇಟ್ ಆದರೂ ಲೇಟೆಸ್ಟ್ ಆಗಿ ಕಿಚ್ಚ ಸುದೀಪ್ ಸಾರಥ್ಯದ ಬಿಗ್ ಬಾಸ್ ಸೀಸನ್ 8, ಅಭಿಮಾನಿಗಳನ್ನ ಮನರಂಜಿಸೋಕೆ ವಾಪಾಸಾಗ್ತಿದೆ. ಕಳೆದ ವರ್ಷ ಅಕ್ಟೋಬರ್ ತಿಂಗಳಲ್ಲೇ ಸೀಸನ್ ಎಂಟು ಶುರು ಆಗಬೇಕಿತ್ತಾದರೂ, ಕೊರೊನಾ ಕಾರಣ ಅದೂ ಮುಂದೂಡಲಾಗಿತ್ತು. ಬಿಗ್ ಬಾಸ್ ಇರುತ್ತಾ, ಇರಲ್ವಾ ಅನ್ನೋ ಪ್ರಶ್ನೆಗೆ ಸದ್ಯ ಕಿಚ್ಚ ಸುದೀಪ್ ಅವರೇ ತೆರೆ ಎಳೆದಿದ್ದಾರೆ. ಹೌದು.. ಬಿಗ್ ಬಾಸ್ ಸೀಸನ್ 8ರ ಪ್ರೋಮೊ ಶೂಟ್ ನಿನ್ನೆ ನಡೆದಿದ್ದು, ಈ ಬಗ್ಗೆ ಕಿಚ್ಚ ಸುದೀಪ್ ಬಹಳ ಖುಷಿಯಿಂದಲೇ ತಮ್ಮ ಟ್ವಿಟರ್ನಲ್ಲಿ ಹಂಚಿಕೊಂಡಿದ್ದಾರೆ. ಜೊತೆಗೆ ಅತೀ ಶೀಘ್ರದಲ್ಲೇ ಬಿಗ್ ಬಾಸ್ ತೆರೆ ಮೇಲೆ ಬರುವುದಾಗಿಯೂ ಬರೆದುಕೊಂಡಿದ್ದಾರೆ. ಅಂದ್ಹಾಗೇ, ಬಿಗ್ ಬಾಸ್ ಸೀಸನ್ 8, ಇದೇ ಫೆಬ್ರವರಿಯಲ್ಲಿ ಆರಂಭವಾಗಲಿದೆ ಅನ್ನೋ ಸುದ್ದಿ ಇದೆ. Tags: biggboss season 8 kichcha sudeepa promo shoot